চিনি বীট
চিনি বীট বা সুগার বীট উচ্চ ঘনত্বসম্পন্ন ও মূলজাত সুক্রোজসমৃদ্ধ উদ্ভিদ। সচরাচর চিনি উৎপাদনকল্পে বাণিজ্যিকভাবে এর চাষাবাদ হয়ে থাকে। আখ চাষের উপযোগী প্রচণ্ড ঠাণ্ডা জলবায়ু অঞ্চলে চিনি বীট চাষ করা হয়। ২০২০ সালের তথ্য মোতাবেক - রাশিয়া, মার্কিন যুক্তরাষ্ট্র, জার্মানি, ফ্রান্স ও তুরস্ক বিশ্বের সর্ববৃহৎ চিনি বীট উৎপাদনকারী দেশের মর্যাদা পেয়েছিল। ২০১০-১১ মৌসুমে আর্কটিক অঞ্চলগুলো ছাড়া ইউরোপ ও উত্তর আমেরিকার দেশগুলো চিনির অভ্যন্তরীণ চাহিদা মেটাতে ব্যর্থ হয় ও সংশ্লিষ্ট দেশগুলো চিনি আমদানী করতে বাধ্য হয়েছিল। ২০০৮ সালে ১,০০৪,৬০০ একর (৪০৬,৫৪৭ হেক্টর) জমিতে চিনি বীট চাষাবাদ করে। ২০০৯ সালে বৈশ্বিক চিনি উৎপাদনের ২০% ও ২০১৩ সালে প্রায় ৩০% চিনি বীট বাজার দখল করেছিল। তবে, বাদ-বাকী চিনি আখের মাধ্যমে উৎপাদন করা হয়েছিল।